Il-Partit Nazzjonalista qal li l-Kummissarju tal-Pulizija Angelo Gafà għandu jaġixxi immedjatament u mingħajr tkaxkir tas-saqajn, iressaq lil dawk kollha involuti fl-iskandlu u s-serq tal-Electrogas. Il-Kelliem tal-Oppożizzjoni għas-Sigurtà Nazzjonali Beppe Fenech Adami qal dan fi stqarrija maħruġa llum b'reazzjoni għax-xhieda ta' Matthew Caruana Galizia fil-każ kontra n-negozjant Yorgen Fenech, li hu akkużat b'kompliċità fl-assassinju ta' omm Matthew, Daphne Caruana Galizia. Caruana Galizia xehed dwar dak li kienu qed jinvestigaw hu u ommu fis-sena li hi nqatlet, dwar l-Electrogas. Huwa qara diversi emails u messaġġi ta' Yorgen Fenech, li jindikaw li huwa kien persuna ewlenija ta' interess f'din l-investigazzjoni. "Daphne nqatlet għax kienet taf wisq fuq is-serq u l-korruzzjoni tal-klikka ta' JM" Fenech Adami qal li x-xhieda li nstemgħet illum tikkonferma għal darb'oħra kemm għad baqa' xi jsir biex issir ġustizzja u kull min kien involut fil-korruzzjoni tal-powerstation tal-Electrogas jitressaq il-Qorti akkużat bir-reati kriminali. Insista li, "Il-Kummissarju tal-Pulizija Angelo Gafà għandu f'idejh fatti li jilkonfermaw dak li issa ilu magħruf minn kulħadd: Daphne Caruana Galizia nqatlet għax kienet taf wisq fuq is-serq u l-korruzjoni tal-klikka madwar Joseph Muscat." Għaldaqstant, Fenech Adami kkonkluda li issa l-Kummissarju għandu responsabbiltà li jitressqu quddiem il-Qorti dawk kollha involuti fil-proġett tal-Electrogas. Sostna li l-Oppożizzjoni stenniet biżżejjed u l-Kummissarju għandu jaġixxi, għax jekk ma jagħmilx hekk, ikun qed jikkundanna lilu nnifsu bħall-Kummissarju ta' qablu, Lawrence Cutajar. Xi ntqal fil-qorti llum? "L-Electrogas żball massiv; jiddispjaċini" – Fenech lil martu "La rnexxielek u qas se jirnexxilek tagħlaqli ħalqi" – Casa lil Fenech Fix-xhieda tal-lum, Caruana Galizia kkwota email ta' Fenech li fiha jgħid li kiseb l-għajnuna ta' ditta legali Ingliża biex jieħu passi kontra David Casa u Manuel Delia. Dan billi Casa kien jikteb qatigħ fuq 17 Black u kien wieħed minn dawk li żvela li din il-kumpanija, li kienet qed tgħaddi l-flus lil Konrad Mizzi u Keith Schembri, hija ta' Fenech. Casa rreaġixxa għal dan u qal lil Fenech li la rnexxielu u lanqas se jirnexxilu jagħlaqlu ħalqu. Sostna li l-verità hija waħda u se jagħmel li jista' biex ikun jafha kulħadd. Temm jgħid li għandha ssir ġustizzja llum qabel għada. F'Diċembru li għadda 17 Black: L-UAE taw dokumenti lil Malta xahar ilu; "Trid tittieħed azzjoni" – Casa .td_uid_3_6100448ce524f_rand.td-a-rec-img{text-align:left}.td_uid_3_6100448ce524f_rand.td-a-rec-img img{margin:0 auto 0 0}